Heim

Heim er en kommune i Trøndelag som ble etablert 1. januar 2020 ved sammenslåing av Hemne, Halsa og en del av Snillfjord kommune (Vennastranda). Halsa var tidligere en del av Møre og Romsdal.
Odd Jarle Svanem (Sp) er første ordfører og Marit Liabø Sandvik (Ap) er første varaordfører. Heim grenser mot Surnadal og Rindal i sør, Orkland i øst og Aure i nordvest. I tillegg grenser kommunen mot Tingvoll over Halsafjorden i vest og over Trondheimsleia til Hitra i nord.


== Geografi ==
Den vestlige delen av Heim (tidligere Halsa kommune) ligger i landskapet Nordmøre, øst for Halsafjorden, som skiller den fra Tingvoll kommune i Møre og Romsdal og sør for Arasvikfjorden og Vinjefjorden. Nordøst i Heim ligger Trondheimsleia og Hemnfjorden, som skiller kommunen fra henholdsvis Hitra og Orkland kommuner. Kommunesenteret Kyrksæterøra ligger innerst i Hemnfjorden. Ved Trondheimsleia og Hemnfjorden ligger flere øyer, hvor den største er Røstøya.

Noen mindre områder med jordbruksland ligger langs fjordene. Av kommunens areal på 1024,58 km² er 39,38 km² dyrket mark.Den sørlige delen av kommunen, opp mot grensa mot Surnadal og Rindal, er i hovedsak kupert ås- og fjellandskap, hvor det ligger topper på mellom 400 og 600 meter. På grensa mot Rindal ligger kommunens høyeste fjell, Ruten (1040,2 moh) Kommunens største innsjø er Rovatnet, som ligger sørvest for Kyrksæterøra.
Bergrunnen i Heim består av grunnfjell, og domineres av forskjellige typer gneis, spesielt migmatitt.


== Kirkesogn ==
Heim er navnet på et kirkesogn i Den norske kirke, som tilhører Orkdal prosti i Nidaros bispedømme.


== Samfunn ==
Det største tettstedet i Heim kommune er kommunesenteret Kyrksæterøra, med 2 484 per 1. januar 2022.. Andre større bosetninger i Heim er Vinjeøra sør for Kyrksæterøra, Hellandsjøen som er nord for kommunesenteret. Heimssjøen er et tettsted med ca. 12 innbyggere. Grenda Engan og resten av området rundt Valsøyfjord, området ved ferjeleiet Halsanausta ved Halsafjorden og grenda Betna.  Lengre vest i kommunen ligger tettstedet Liabø, med 204 per 1. januar 2022I 


=== Samferdsel ===

Europavei 39 (E39) mellom Trondheim og Kristiansand går gjennom kommunen, og forbinder den med Trondheim og Orkanger i øst og Kristiansund i vest. Ferjesambandet Halsa–Kanestraum krysser Halsafjorden mellom Halsa og Kanestraum i Tingvoll kommune i Møre og Romsdal. Fylkesvei 65 møter E39 ved Betna, og forbinder kommunen med Surnadalsøra. Fylkesvei 680 tar av fra E39 ved Vinjeøra og forsetter forbi Kyrksæterøra nordvestover til Aure kommune. Over Arasvikfjorden mellom Hennset og Aresvik i Aure går ferjesambandet Arasvika–Hennset på fylkesvei 682.
Kyrksæterøra kan også nås via sjø og luft.


=== Utdanning ===
Heim kommune har en videregående skole, Kyrksæterøra videregående skole.
I kommunen ligger det fem grunnskoler: Halsa barne- og ungdomsskole, Vinjeøra skole, Ven skole, Svanem skole og Sodin skole.Heim kommune har også mange innbyggere som er utdannet ved livets harde skole


=== Næringsliv ===
Holla Metall er et smelteverk ved Kyrksæterøra som produserer ferrosilisium, silisiummetall og silika.RFSU har sin fabrikk som produserer kondomer. RFSU er hovedsponsor ved de fleste lokale idrettslag.


=== To-do i Heim ===
Morellstenspytting i molteveien. Fiske torsk ved lernesflua. Spise bakt potet ved kafe koselig. Hoppe paradis på valsøya. Ellers er det flotte muligheter for å gå tur i skog og plukke flått etterpå.


=== Kirker ===
Det er fem kirke i Heim kommune:

Halsa kirke
Heim kirke
Hemne kirke
Valsøyfjord kirke
Vinje kirke


=== Kultur ===
Elstadsamlinga er en utstilling av Anne Karin Elstads forfatterskap i det gamle skolehuset i Otnesbukta i Halsa. Elstad vokste opp i Halsa.


=== Politikk ===


==== Kommunestyrevalget 2019 ====


== Historie ==
Heim var i årene 1911–64 navnet på en herredskommune i Sør-Trøndelag, som blant annet omfattet de nordligste delene av dagens Heim kommune.
Heim kommune oppsto den 1. januar 2020 da Hemne kommune og Vennastranda i Snillfjord kommune i Trøndelag ble slått sammen med Halsa kommune i Møre og Romsdal. Hemne kommune ble etablert i 1837, før den ble delt i Hemne og Heim i 1911, og videre i Hemne, Vinje og Snillfjord i 1924. I 1964 ble nye Hemne kommune etablert gjennom sammenslåing av Hemne, Vinje og den vestlige delen av Heim. Halsa kommune ble opprettet i 1837, og ble i 1965 slått sammen med det meste av Valsøyfjord kommune.


== Referanser ==


== Eksterne lenker ==
Offisielt nettsted